## El Consell aprova un conveni amb l’Ajuntament i la Diputació de Castelló per a l’impuls de la innovació en govern obert

*** La Generalitat destina 10.000 euros per al desenrotllament de les actuacions previstes en la col·laboració**

El Consell ha aprovat un conveni de col·laboració entre la Generalitat, l’Ajuntament de Castelló de la Plana i la Diputació de Castelló per a fomentar la innovació en matèria de govern obert.

El conveni, que compta amb una dotació de 10.000 euros, té com a objectiu aprofundir en la investigació i el desenrotllament de noves metodologies participatives que milloren la qualitat democràtica, promouen l’obertura institucional i reforcen el lideratge de la Comunitat Valenciana en polítiques de participació ciutadana.

L’activitat principal d’esta col·laboració és la celebració del I Congrés Internacional d’Innovació en Participació Ciutadana.

Este conveni reforça el compromís de les tres institucions amb la millora contínua de la participació ciutadana i la transparència, que consolida la Comunitat Valenciana com a referent en innovació democràtica.

Fecha: 04/11/2025